মাপুতো
মাপুতো বা স্থানীয় উচ্চারণে মাপুতু পূর্ব আফ্রিকার রাষ্ট্র মোজাম্বিকের রাজধানী ও বৃহত্তম নগরী। ৩৪৭ বর্গকিলোমিটার আয়তনের এই নগরীটিতে প্রায় ১১ লক্ষ অধিবাসীর বাস। এই বন্দর নগরীটি ভারত মহাসাগরের একটি বৃহৎ প্রাকৃতিক উপসাগরের মাথায় অবস্থিত। মাপুতো একটি বহু-সাংস্কৃতিক আন্তর্জাতিক নগরী। এখানে মূলধারার আফ্রিকান বান্টু ও টসোঙ্গা সংস্কৃতির পাশাপাশি ঔপনিবেশিক পর্তুগিজ, এবং কিঞ্চিৎ আরব, ভারতীয় ও চীনা সংস্কৃতির মিশ্রণ ঘটেছে।